Er så frustreret. Mandag aften virker alt på mit tv helt fint, Tirsdag da jeg tænder mig tv, er alle kanaler sorte. Jeg gør som man burde, tjekker alle stik sidder som de skal. Går på hjemmesiden for at se om der er drift forstyrrelser. Alt er ok. Så ringer jeg til YouSee, får fat I Frederik, som ikke kan se at der skulle være nogle problemer. Han beder mig lave en kanalsøgning, og han guider mig igennem, og oplyser hvilke ting der skal stå div. steder. Den finder ingen kanaler, nu er alt gået fra sort skærm til snevejr på alle kanalnumre. Jeg får en video tilsendt om hvordan jeg instiller kanaler, og siger farvel til Frederik. Videoen er absolut det samme som Frederik lige har guidet mig med i telefonen, så jeg ringer op igen. og får nu fat i en ny medarbejder. Han sørger for at der bliver bestilt en tekniker. Der kan gå op til 24 timer.
Onsdag formiddag ringer teknikeren til mig, og fortæller at der er fint signal, og nærmest beskylder mig, for at det er en fejl inde i min lejlighed. Undskyld mig, men det virkede fint mandag aften og pludselig ikke tirsdag morgen. Mit tv virker fint - har set netflix på min chromecast, mit antennestik er 4 mdr gammel. Kom nu.
Teknikeren beder mig kontakte et nummer, så jeg kan bestille tekniker besøg - selvf. kun i deres arbejdstid 8-16, så det kræver jeg tager fri fra arbejde, og så skal jeg da også lige betale for det. I kan tro nej.
Jeg ringer så for at opsige mit Abonnement. Taler med Thomas, som egentlig virker sympatisk, og gerne vil løse mit problem. Jeg siger gentagne gange, at det ikke er hos mig problemet ligger. Han lover at ringe tilbage til mig ca. 30 min senere. Det gør han så ikke, men får i stedet en dame fra en anden afdeling til at ringe til mig, og hun har åbenbart ingen erfaring i at tale med frustreret kunder, når man nu er blevet kastet rundt i systemet med den nu 5 medarbejder. Jeg ender med at afbryde samtalen, da hun er uforskammet, og på ingen måde serviceminded. Hun har travlt med at fortælle mig at jeg ikke lytter og hun holder på at en tekniker skal ind i min lejlighed i min arbejdstid, og holder på at mit udstyr må have en fejl og at jeg "måske" skal betale for det.
Jeg ringer igen til opsigelseslinjen og taler med Sebastian, og forklarer meget kort at jeg vil opsige. At jeg ikke har mulighed for at få en tekniker på besøg før end d. 30-06-2017, som jo er den dag mit abonnement ophører. Og så må de kreditere mig for de dage jeg ikke har gjort brug af deres service, som jo egentlig bare er en gentagelse af hvad Thomas sagde til mig, at jeg naturligvis ikke skulle betale for de dage det ikke virkede, det nægter han at gøre.
Jeg forklarede ligeledes at Thomas lovede at ringe tilbage til mig, men fik så hende den ubehøvlede dame til at ringe i stedet for. Og til det ville han skrive en mail til Thomas om at det selvf. ikke var i orden, når han havde lovet at ringe. Sebastian beder mig blive på linjen mens han skriver en mail til Thomas, og det gider jeg simpelthen ikke. Det er aboslut spild af min tid.
Jeg vil afmelde mit yousee abonnement på min betalingsservice, og gøre indsigelse til alle regninger de sender fremover.
De er så langt fra serviceminded, og behandler deres kunder elendigt, og jeg finder mig ikke i, den måde de har talt til mig på. Man burde som kundeservicemedarbejder forstå at man til tider får frustreret kunder igennem  og burde være klædt på til at kunne takle dem. Det er så ikke tilfældet hos YouSee.
Hermed min anmeldelse givet videre, og jeg skal gerne råde alle jeg kender fra at komme væk fra deres abonnementer.